google/wiki40b huggingface dataset:
Junior-NM i friidrett 2013

Junior-NM i friidrett 2013 ble arrangert fra 2. til 4. august 2013, på Svenningsmoen Idrettspark i Overhalla. Arrangør var Overhalla IL.
Nobusuke Kishi

Kritikk

Senere statsminister Kakuei Tanaka uttalte en gang at han fikk sin første ministerpost i 1957 etter at han hadde gitt en ryggsekk fylt med 3 millioner yen (verdt omtrent 70 000 US dollar i 2016) til statsminister Nobusuke Kishi. 
I 1971 betalte Kishi et kausjonsbeløp for en yakuza-leder, slik at han skulle bli løslatt fra varetekt. Denne ble senere dømt for drap.
André Bjerkes ABC

André Bjerkes ABC er en utbredt norsk ABC-bok på riksmål, skrevet av André Bjerke og illustrert av Gøsta Munsterhjelm. Den ble første gang utgitt av Riksmålsforbundet i 1959. Siden 1983 har Aschehoug utgitt den i faksimileutgaver, og den utkom senest i 2007 i sitt 9. opplag. ABC-en er preget av steinerpedagogiske tanker, og brukes bl.a. i steinerskolene. Den er godkjent av Det Norske Akademi for Sprog og Litteratur.
Statisk moment

Statisk moment, eller 1. arealmoment, Sᵢ, er en størrelse innenfor mekanikken, nærmere bestemt fasthetslære og bjelkedeformasjon. Man tar ofte statisk moment med i beregninger som angår konstruksjonsteknikk. Størrelsen går igjen i flere NS (Norsk Standard) for ulike konstruksjonsmaterialer.
Størrelsen bestemmes ut fra et bjelketverrsnitts utforming og areal. Mer presist: Arealsentrenes avstand fra nøytralaksen og arealets størrelse, henholdsvis for deler av tverrsnittet under trykk og strekk. Under visse forutsetninger kan man beregne bruddkapasiteten til bjelker ved hjelp av denne størrelsen, ettersom man ofte regner plastisk deformasjon som brudd for visse materialer.
Sᵢ er summen av arealmomentene om nøytralaksen. (Subbenevnelsen i erstattes med x,y eller z i forhold til hvilken akse man betrakter.) For en bjelke med rektangulært tverrsnitt gir dette Sᵢ = 1/4 * bh², hvor h er høyden og b er bredden. (Arealet av en sone er 1/2 * bh, avstanden til nøytralaksen er 1/4 * h, og vi har to soner.) En annen betegnelse som ofte er brukt om Sᵢ er plastisk motstandsmoment, Wₚ. Men man bør være obs på at statisk moment kan referere til én sone (enten trykk- eller strekk-) på en av sidene til nøytralaksen, mens motstandsmomentet stort sett refererer til hele tverrsnittet.
Narcissus-kvartalet

Narcissus-kvartalet er et kvartal i den sørlige delen av Gamla stan i Stockholm. Kvartalet er omgitt av Södra Bankogränd i nord, Skeppsbron i øst, Norra Dryckesgränd i sør og Järntorgsgatan i vest. Kvartalet består i dag av to eiendommer: Narcissus 1 og 4.

Navnet

Nesten samtlige navn på kvartaler i Gamla stan ble til på slutten av 1600-tallet og er oppkalt etter begreper (først og fremst guder) fra den greske og romerske mytologien. Narcissus er det latiniserte navnet for Narkissos som i den greske mytologien var en vakker yngling. Han ble dømt til å forelske seg i sitt eget speilbilde etter ikke å ha besvart den unge piken Ekhos kjærlighet.

Kvartalet

Kvartalet Narcissus er det nordligste av tre langsmale kvartaler som ligger lengst i sør i Gamla stan. Sør for Narcissus ligger kvartalene Cadmus og Achilles. Narcissus bestod opprinnelig av tre eiendommer, der nummer 2 og 3 ble slått sammen og ble til nummer 4.
I Narcissus 1 (Skeppsbron 44) ble det i 1622 oppført en firetasjes bygning for brukspatron Antoni Boijs. Allerede på 1840-tallet etablerte restauranten Zum Franziskaner seg i husets første etasje. Stedet var skiltet som «Bierhalle» og man serverte «äkta tyskt Bier från München». I 1909–1910 ble denne bygningen erstattet av et nytt forretningsbygg i seks etasjer pluss loftsetasje med kontorlokaler for rederier og skipsagenter. Byggherre var direktør Carl Smith og arkitekt var Fredrik Dahlberg. I første etasje flyttet Zum Franziskaner inn igjen.
Huset i kvartalets nordvestre hjørne, det nåværende Narcissus 4 (tidligere 3), finnes avbildet på Jean Le Pautres kobberstikk etter en tegning av Erik Dahlbergh fra Karl X Gustavs begravelsesprosesjon i Stockholm i 1660. Bygningen gjengis der i noe idealisert form, men den to vindusakser brede midtrisalitten mot Järntorget kan gjenkjennes. 
Fra midten av 1600-tallet til midten 1700-tallet fantes her apoteket «Engelen» som ble drevet av Christopher Molitor den eldste og hans slekt i over 100 år. I 1832 åpnet rittmester Leonard Groll sin første forretning for arbeidsfolk, under navnet «L.Grolls Lärftshandel» i husets første etasje. Forretningen Grolls arbetskläder fantes på denne adressen til langt inn på 1980-tallet, da lokalene ble bygd om til restaurantvirksomhet.
Pirangoclytus

Utseende

Middelsstore, slanke, brokete fargede trebukker. Antennene er noe fortykkede mot spissen, mindre enn halvparten så lange som kroppen. Pronotum er rundet, vanligvis mer eller mindre rødlig. Dekkvingene er jevnbrede, oftest med store, gule flekker av ulik form. Beina er ganske lange, med svakt klubbeformede lår.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt fra Guatemala i nord til Argentina i sør.
Scott Duncan

Trenerkarriere

Sommeren 1923 ble han oppnevnt som sekretær/manager for Hamilton Academical. Han forlot dem i 1925 til fordel for sin tidligere klubb som spiller Cowdenbeath. Der var han fram til 1932 da han kom til Manchester United. Det gikk ikke allverdens i United. På siste spilledag i 1933/34 lå United på nest sisteplass i 2. divisjon. Så langt nede hadde klubben aldri vært. Men United vant kampen borte mot Millwall som lå et poeng over, og det ble Millwall og Lincoln City som måtte ta veien ned i 3. divisjon. To sesonger senere vant United 2. divisjon, men klubben rykka ned igjen etter sesongen. Han ba om å forlate United 14 kamper ut i sesongen 1937/38.
Han tok over Ipswich Town, som da ikke en gang var i ligasystemet. På slutten av sesongen 1938/39 ble Ipswich valgt inn i Football League. Duncan var i klubben i 18 år før han trakk seg tilbake til Skottland og bodde der til han døde i 1976, 87 år gammel.
Brukdown

Brukdown er en sjanger innen belizisk musikk.
Den mest kjente utøveren og innovatøren innen brukdown er Wilfred Peters, som ses på som noe av et nasjonalikon i Belize. Ordet brukdown kan komme fra «broken down calypso», en referanse til likhetene mellom brukdown og kalypsomusikken fra Trinidad og Tobago. De nære båndene mellom Jamaica og Belize har også ført til påvirkning fra mentomusikken.
Brukdown er en kreolsk blanding av europeiske harmonier, afrikanske rytmer med mange synkoper og et call and response-format og lyriske elementer hentet fra urbefolkningen i området. I sin moderne form er brukdown en landlig folkemusikk, spesielt knyttet opp mot tømmerhogstleirene i innlandet. Musikken er sjelden innspilt.
Tradisjonelle instrumenter i brukdown er banjo, gitar, trommer, dingaling bell, trekkspill og et kjevebein fra esel som spilles ved at man fører en pinne opp og ned langs tannrekken.
Amadou Diallo

Bakgrunn

Amadou Diallous far var reisende handelsmann, og den guineiske familien befant seg i nabolandet Liberia der faren drev forretninger da Amadou ble født. Han vokste opp der familien tok ham, i Togo, Bangkok og Singapore, og gikk på skole i Thailand og senere i Guinea.

Livet i New York City

I september 1996 kom Diallo til New York City, hvor en rekke andre familiemedlemmer allerede hadde innvandret til og slått seg ned i. Diallo og en fetter startet en liten bedrift sammen. Diallo hadde angivelig kommet til New York City for å studere, men var ikke registrert på noen skole. Han ønsket å bli i USA over lang tid ved å sende en søknad om politisk asyl med uriktige påstander. Diallo solgte videobånd, votter og sokker fra fortauet gatelangs om dagen og studerte om kvelden.

Omstendighetene rundt hans nedskyting

Tidlig om morgenen den 4. februar 1999 ble Diallo omringet av fire sivilkledde politimenn som mente at han passet til beskrivelsen på en annen voldelig innvandrer som sto bak en serie voldtekter. 
Politimennene hevdet at de høylytt identifiserte seg som medarbeidere i NYPD, og at Diallo prøvde å stikke av og ignorerte deres ordre om å stoppe og rekke hendene i været. Diallo skal ha puttet hånden i jakkelommen og trukket frem lommeboken sin. Den ene politimannen så den mistenkte holde en liten kvadratisk gjenstand som han trodde var et våpen, og han varslet sine kolleger om dette. I den tro at Diallo rettet et våpen mot dem på nært hold, åpnet politiet ild mot Diallo. Under skytingen snublet en av politimennene bakover og det førte til at hans kolleger trodde han ble skutt. 
Politiet avfyrte tilsammen 41 skudd og traff Diallo 19 ganger. Den senere undersøkelsen fant ingen våpen på Diallos lik.

Etterforskning og rettssak

Den interne etterforskningen i NYPD fastslo at politiet hadde opptrådt innenfor de gjeldende reglene for politiet, basert på hva enhver politimann ville ha gjort i samme situasjon med den informasjonen de hadde på tidspunktet for skytingen. 
Alle fire politimenne ble frikjent under rettssaken mot dem som fant sted i Albany, New York i kjølvannet av skyte-episoden. Diallos død og frikjennelsen førte til massive demonstrasjoner mot politivold som igjen resulterte i mer enn 1 700 arrestasjoner i løpet av de kommende ukene. 
I filmen Phone Booth og i TV-serier som NYPD Blue, Law & Order, The Boondocks og Tell No One finnes det referanser til Diallo-saken.
Festivali i Këngës 48

Festivali i Këngës 48 er 2009-utgaven av Festivali i Këngës. Vinneren av konkurransen ble Juliana Pasha, som vant med låten Nuk mundem pa ty. Låten representerte Albania i Eurovision Song Contest 2010, der den ble sunget på engelsk, med tittelen It's all about you. Låten endte på 16.-plass i finalen. Det ble sendt inn 78 sanger, derav 38 ble valgt ut til å delta. Festivali i Këngës 48 bestod av fire deler som fant sted over 4 dager, fra og med 24. desember, til og med 27. desember. Artistene ble delt i to grupper, med erfarne artister i den ene, og uetablerte artister i den andre. Den første kvelden presenterte de 18 erfarne artistene sine låter, som alle deltok  i finalen. Den andre kvelden vant 2 av de 18 uetablerte artistene en plass blant de 20 finalelåtene. Den tredje kvelden ble sangene sunget i nye versjoner, med hjelp av andre kjente albanske artister. Finalen fant sted i Kongresspalasset, søndag 27. desember der nok en gang sangene ble fremført, og en ekspertjury kåret vinneren. Alle artistene vil få følge av Orkestra e Radio Televizionit på scenen, som i år spilte alle låtene på den første kvelden og finalen live. Artistene får også følge av fire korister. Programlederne for programmet var paret Alban Skënderaj og Miriam Cani.
Besa Kokëdhima, som skulle ha sunget sangen "Kalorës i dashurisë" trakk seg fra konkurransen, og ble erstattet av Pirro Çako med sangen "Një tjetër jetë". Også Eliza Hoxha trakk seg fra konkurransen, men det ble ikke hentet inn ny låt for denne. Navnet på låten "Vazhdoj këndoj" ble forandret til "La la la" før finalen.
Fosfor

Historie

Fosfor (fra gresk phosphoros – et gammelt navn på planeten Venus) ble oppdaget av den tyske alkymisten Hennig Brand i 1669. Han forsøkte å utvinne salter ved å destillere urin, og fant et hvitt stoff som brant med lys flamme og glødet i mørket. (Begrepet «fosforescens» brukes fremdeles om dette fenomenet, som er en form for luminescens.) 
Fosfor ble utvunnet kommersielt (for fyrstikkindustrien) på 1800-tallet ved å destillere en blanding av oppmalte knokler, men denne prosessen ble avleggs da man i 1890-årene begynte å utvinne stoffet med en elektrisk smelteovn.

Isotoper

Naturlig forekommende fosfor består utelukkende av den stabile isotopen ³¹P. I tillegg finnes 22 kunstig fremstilte ustabile (og dermed radioaktive) isotoper hvorav de mest stabile er ³³P med halveringstid 23,34 døgn og ³²P med halveringstid 14,262 døgn. De resterende isotopene har alle halveringstider kortere enn 5 minutter, og de fleste mindre enn 1 minutt.
CAS-nummer: 7723-14-0

Forekomst

Siden fosfor lett reagerer med luft og andre oksygen-forbindelser finnes det ikke i ren form i naturen, men opptrer ofte i forskjellige mineraler- for eksempel i apatitt. Omkring 80% av verdens fosfor-forekomster finnes i Marokko og Vest-Sahara, Kina, Jordan og Sør-Afrika.

Miljøeffekt

Fosfor er et viktig næringsmiddel for planter, og siden både avføring og kunstgjødsel inneholder store mengder fosfor, kan dette føre til algeoppblomstring i innsjøer og vassdrag. Minimumsfaktoren i ferskvann er nettopp fosfor, og tilføres f.eks en innsjø store mengder fosfor over tid, kan algeveksten i innsjøen bli svært stor og deler av vannoverflaten kan se ut som tykk spinatsuppe. Dette gir dårlige levevilkår for fisk (pga oksygen blir brukt opp av algene), vannet blir ubrukelig som badevann og som drikkekilde både for dyr og mennesker. I verste fall kan en slik algeoppblomstring bli giftproduserende. Det er derfor viktig at overgjødsling av landbruksarealer ikke forekommer og at fosfor blir renset fra kloakken før den slippes ut til innsjø eller vassdrag.

Sikkerhet

Hvit fosfor er ekstremt giftig og en dose på 50 mg er dødelig for mennesker. Døden inntreffer 5 til 10 dager etter eksponering. Ved hudkontakt forårsaker hvit fosfor store etseskader. 
Hvitt fosfor er ekstremt brannfarlig og selvantenner i luft. Derfor oppbevares hvitt fosfor under vann. Stoffet reagerer med baser og hydrogen under dannelse av ekstremt giftig fosfingass.
Friidrett under Samveldelekene 2018 – Høydehopp menn

Høydehopp for menn var en del av friidrett under Samveldelekene 2018, og ble arrangert på Carrara Stadium 9. til 11. april 2018.
Yggdrasil

Yggdrasil (av norrønt yggr, «fryktinngytende», og drasill, «hest» eller «galge») er verdenstreet i norrøn mytologi, en ask med grener som rekker ut over hele verden og opp over himmelen. Yggdrasil skildres i den norrøne litteraturen i Voluspå, Grimnesmål og i Snorres Gylvaginning.

Navnet

Navnet Yggdrasil betyr «Odins hest» og er dannet av leddene Yggr («den skrekkelige») som er et av mange kallenavn på guden Odin, og drasill som betyr «hest». Det er knyttet uhygge til dette navnet; «Odins hest» er en poetisk omskrivning av uttrykket «å ri galgen», det vil si lide døden ved henging, og den som henges, rir symbolsk sett treet. I Håvamål gjengis myten, som er vesentlig i Odindyrkelsen, om at Odin hengte seg selv, ofret seg selv for seg selv. Det er et symbol på liv og orden fordi Odin gjør dette for å få kunnskap om å skrive og tyde runer.
Jesuitengesetz

Jesuitengesetz («Jesuittloven» - «Gesetz, betreffend den Orden der Gesellschaft Jesu») av 4. juli 1872 var del av kulturkampen i Tyskland og forbød jesuittordenen å ha ordenhus på tysk grunn.
Junior-VM i friidrett 2014 – 400 meter menn

Semifinaler

23. juli

De to beste i hvert heat (Q) og de to raskeste for øvrig (q) gikk videre til finalen

Detaljer

De to beste i hvert heat (Q) og de to raskeste for øvrig (q) gikk videre til finalen

Forsøksheat

22. juli

De tre raskeste i hvert heat (Q) og de tre beste tidene for øvrig (q) gikk videre til semifinalene

Detaljer

De tre raskeste i hvert heat (Q) og de tre beste tidene for øvrig (q) gikk videre til semifinalene
Starnberger See

Starnberger See er en innsjø i Bayern, Tyskland, sørvest for München. Innsjøen er omtrent 20 km lang, og inntil 4,5 km bred. På sitt dypeste er den 127,7 meter. Innsjøen er den fjerde største i Bayern, og er et populært utfartssted og feriested.
Den lille byen Berg ved innsjøens nordøstlige bredd er kjent som stedet hvor kong Ludwig II av Bayern druknet i 1886.
Den tyske kunstneren og forfatteren Lothar-Günther Buchheim etablerte ved Starnberg et stort galleri og museum ved innsjøens bredder.
Maarten 't Hart

Biografi

't Hart er eldste sønn av en graver, og vokste opp i et markant kalvinistisk miljø. Han studerte fra 1962 til 1968 biologi ved Universiteit Leiden. Han var dosent ved samme universitet fra 1970 inntil han tok doktorgraden i 1978.
Han debuterte i 1971 som forfatter under pseudonymet Martin Hart med romanen Stenen voor een ransuil. Som forfatter slekter han på det 19. århundredes realisme. Selvbiografiske elementer opptrer ofte, sammen med temaer som kalvinisme, klassisk musikk, ulykkelig kjærlighet og natur. Hans delvis selvbiografiske roman Een vlucht regenwulpen fra (1978) ble filmatisert i 1981. Het Woeden der Gehele Wereld fra (1993), en mordhistorie fra andre verdenskrig, ble filmatisert i 2006.
Ved valget til Europaparlamentet i 2004 var 't Hart opprinnelig kandidat for dyrevernspartiet Partij voor de Dieren. Dette ble imidlertid kansellert av formelle grunner, siden valgreglene krevde at en kandidat må identifisere seg med et offisielt identifikasjonsbevis for å bli registrert. 't Hart hadde hverken førerkort eller pass, og nektet av prinsipielle grunner å skaffe seg dette.
Han er gift med Hanneke van den Muyzenberg og bosatt i Warmond.
Maarten 't Hart er en av de mest bestselgende nålevende nederlandske forfattere, og er oversatt til en rekke språk. Han skal være den mest oversatte nederlandske forfatter til svensk. Ingen av hans bøker er foreløpig tilgjengelige på norsk.

Trivia

På grunn av sin forskning på og store interesse for rotter, ble 't Hart assisterende regissør på Werner Herzogs film Nosferatu - Nattens vampyr (1979). 't Hart hadde ansvaret for å framskaffe og regissere de tusentalls rottene som opptrer i filmen.
In 1991 overrasket 't Hart ved å bære kvinneklær under bokmessen Boekenbal. Dette foranlediget en bok av Mensje van Keulen, Geheime dame (1992). 't Hart har senere i intervju fortalt at hans transvestisme nå var en avsluttet fase i livet.
Nanni Cagnone

Biografi

I 60- 70- årene var han seniorredaktør av Lerici Publisher, redaktør av Marcatré (avant-garde magasin for kunst, litteratur, musikk) og redaktør for Design Italia. Senere grunnla og ledet han det italienske forlaget Coliseum. Han var også professor i estetikk, og har bidratt med artikler til aviser og kulturmagasiner, blant dem Chelsea Review, Incognita, Alea, Or, Il Giornale,Il Messaggero, Bonniers Litterära Magasin, FMR, Il Verri. Hans oversettelser omfatter bl.a. Gerard Manley Hopkins' The Wreck of the Deutschland, Jack Spicer' The Heads of the Town Up to the Aether, Gabriel Magaña Merlo's Intolerante superficie og Aiskhylos' Agamemnon, Rune Christiansen's AntiCamera. 
Cagnones arbeider kjennetegnes av rene, nesten puristiske meditasjoner, hvor mytologi og modernitet, følelse og kritikk komprimert på en underlig og intens ontologisk restitusjon. Cagnone sies å være en av de mest nyskapende og særegne poeter i europeisk samtidslitteratur. På norsk finnes diktsamlingene Gangart (Oktober 2004) og Index Vacuus (Oktober 2005), begge gjendiktet av Tommy Watz. 
 Hans lyrikk har vært brukt som tekster eller inspirasjon for musikk. Den norske komponisten Harald Sæther har skrevet en sangsyklus med tekster fra "Index Vacuus", kantaten "Obstupescit Venti Cinque" med tekst fra "What's Hecuba to Him or He to Hecuba?" og "A, in altre parole B", for tre vokalkvartetter, etter diktet med samme tittel.
Om sin egen poesi, skriver Cagnone: «Poesi er denne avstanden mellom oss og ting, denne tapte gjenstanden i begjærets hjem, denne forstyrrede følelsen som en ser ved ikke å se noen gjenstand, sier uten å si det, snakker uten beskyttelse, skriver hva han ikke kan tenke. Poesi er et overflødig arbeid, noe søvn kunne lære bevisstheten. Det krever en passiv følelse, en mottagelig tanke og ønske om en lærd tanke tilbake. Poesi er ikke en handling som samler verden som en oppfordring til mening, eller smiger av språket, men opplevelsen av en trofasthet som kapsler inn det uutsigelige. Poesi innebærer å bevege seg forbi det man kan tenke».
FUDOSI

FUDOSI eller FUDOESI (fransk: Fédération Universelle des Ordres et Sociétés Initiatiques, latin: Federatio Universalis Dirigens Ordines Societatesque Initiationis) var en føderasjon bestående av totalt femten autonome martinist-ordener, rosenkors-ordener og frimurerordener. FUDOSI ble etablert i Brussel, Belgia, den 14. august 1934, og ble oppløst den 14. august 1951.

Formål

Det går ikke frem av disse formuleringene hvilke organisasjoner som ble definerte som «indre og de ytre fiender» av «sanne initiatoriske ordener». Det som er sikkert, er at et lignende initiativ – en føderasjon av 11 esoteriske ordener, ble opprettet i Paris i februar 1939 under navnet FUDOFSI. FUDOFSI bestod av organisasjoner og enkeltpersoner som var svært fiendtlig innstilte overfor FUDOSI. Blant initiativtagerne bak FUDOFSI var Reuben Swinburne Clymer, som brukte store deler av sitt liv på å angripe Harvey Spencer Lewis, grunnleggeren av Rosenkorsordenen A.M.O.R.C.
Videre er det verd å merke seg at Ordo Templi Orientis ikke deltok i dannelsen av FUDOSI.

Fotnoter

¹ Representant for Lucien Mauchel
² Representant for Sar Alkmaion
Eydehavn torv

Bruk

Til daglig brukes torget som parkeringsplasser til Coop Prix, Eydehavn kulturhus og Filadelfiamenigheten. Det tennes et juletre hvert år i juletiden, og det holdes taler på 1. mai og grunnlovsdagen. Annet hvert år starter 17. mai toget her, og går opp til Eydehavn skole (år som er oddetall). De andre årene går toget fra Stokken kirke til Stuenes skole, på Saltrød.

Bygninger og utsmykning

Ved torget ligger Eydehavn kulturhus og Coop Prix, med Filadelfia i andre etasje. Sistnevnte gjennomgikk en vesentlig ombygning og utvidelse på 2000-tallet. Før det nåværende bygget sto et bygg benyttet av Eydehamn Handelslag der, oppført i 1928. Dette bygget med handelslaget brant i 1977.
Det er to skulpturer på torget, en byste av Sam Eyde fra 1966, og skulpturen «Industriarbeider» fra 1983. Bysten av Sam Eyde sto opprinnelig ved tidligere Moland Rådhus, men ble flyttet i 2002, grunnet kommunesammenslåingen i 1992, og opphør av bruken av kommunehuset. Bysten er laget av kunstneren Arne Durban. «Industriarbeider» er laget av kunstneren Svein-Tore Kleppan, og ble bekostet av daværende Moland kommune, Arendal Smelteverk, Norsk kulturråd og Eydehavn arbeiderforening. Skulpturen ble avduket av tidligere ordfører i daværende Moland kommune, Ingar Olsen, 1. mai 1983.
Kim William Kristoffersen

Annet

Han er sønn av William Kristoffersen, en av frontfigurene i det kjente dansebandet Ole Ivars.
Legolas

Legolas stamtre

Oropher 
            |
      --------
      |            
  Thranduil     
        |
   -------                          
   |          
Legolas